Toshkentda HTC One mini 2 smartfoni 1,5 million so‘mdan sotila boshladi

O‘zbekistonda HTC One M8 flagman smartfonining kichraytirilgan versiyasining ikkinchi variatsiyasi sotila boshladi, deya xabar bermoqda “Mobinfo.uz”.

HTC One mini 2 4,5 dyuymli displey, to‘rt yadroli Snapdragon 400 protsessori, 1 Gb tezkor va 16 Gb ichki xotira (+microSD), 13 megapikselli asosiy va 5 megapikselli old kameraga ega.
Qurilmaning akkumulyatori sig‘imi 2100 mA/s ga teng. Telefon Android 4.4.2 KitKat operatsion tizimida ishlaydi.
HTC One mini 2 o‘lchamlari 137,43×65,04×10,6 mm, og‘irligi 137 grammga teng.
Poytaxtdagi “Fleshka” savdo majmuasida qurilmani 1,5 million so‘mga xarid qilish mumkin. Taqqoslash uchun, katta model — HTC One M8 (16 Gb ) O‘zbekistonda 2,1 million so‘mdan sotilmoqda.